L'ODS 10 en el context de l'Agenda 2030 a les Nacions Unides
La desigualtat econòmica està creixent arreu del món.
Segons les Nacions Unides, es calcula que en els països en desenvolupament la desigualtat de rendes ha augmentat un 11% de mitjana entre 1990 i 2010.
Hi ha un consens creixent que el creixement econòmic no és suficient per a reduir la pobresa si no és inclusiu i no incorpora les tres dimensions del desenvolupament sostenible: econòmiques, socials i mediambientals.
La desigualtat econòmica no només repercuteix negativament en les persones més pobres, sinó que també perjudica al conjunt de l'economia.
Segons un informe del Fons Monetari Internacional (FMI), l'augment dels ingressos de les classes mitjanes i pobres millora el creixement d'un país, mentre que si l'augment de la riquesa es concentra en el 20% més ric, el creixement és menys destacat.
L'augment de la desigualtat econòmica també agreuja les desigualtats existents entre els grups socials, i especialment la desigualtat de gènere.
El gener de 2016, l'ONG Oxfam va publicar un informe sobre les desigualtats a escala mundial, que assenyala que la desigualtat extrema segueix creixent, i que actualment l'1% més ric de la població mundial disposa de més riquesa que el 99% de les persones del planeta.
També assenyala que des de l'inici del segle XXI la meitat més pobra de la població mundial només ha rebut l'1% de l'increment total de la riquesa mundial, mentre que el 50% d'aquesta nova riquesa ha anat a parar a l'1% més ric.
A finals del 2013, el Banc Mundial va establir dos objectius en relació amb aquesta qüestió: d'una banda, acabar amb la pobresa a escala global, reduint el percentatge de la població que viu en la pobresa extrema al 3% de la població global el 2030; i augmentar els ingressos mitjans del 40% més pobre a cada país.
Les fites que proposa les Nacions Unides per assolir l'ODS 10 són:
Per a 2030, aconseguir progressivament i mantenir el creixement dels ingressos del 40% més pobre de la població a una taxa superior a la mitjana nacional.
Per a 2030, potenciar i promoure la inclusió social, econòmica i política de totes les persones, independentment de llur edat, sexe, discapacitat, raça, ètnia, origen, religió, situació econòmica o altra condició.
Garantir la igualtat d'oportunitats i reduir la desigualtat dels resultats, fins i tot eliminant les lleis, polítiques i pràctiques discriminatòries i promovent legislació, polítiques i mesures adequades al respecte.
Adoptar polítiques, en especial fiscals, salarials i de protecció social, i aconseguir progressivament una major igualtat.
Millorar la reglamentació i la vigilància de les institucions i dels mercats financers mundials i enfortir l'aplicació d'aquesta reglamentació.
Assegurar una major representació i intervenció dels països en desenvolupament en les decisions adoptades per les institucions econòmiques i financeres internacionals per tal d'augmentar l'eficàcia, la fiabilitat, la rendició de comptes i la legitimitat d'aquestes institucions.
Facilitar una migració i mobilitat ordenades, segures, regulars i responsables de les persones, també mitjançant l'aplicació de polítiques migratòries planificades i ben gestionades.
Aplicar el principi del tracte especial i diferenciat per als països en desenvolupament, en particular per als països menys avançats, de conformitat amb els acords de l'Organització Mundial del Comerç.
Fomentar l'ajut oficial al desenvolupament i els fluxos financers, inclosa la inversió estrangera directa, per als estats amb majors necessitats, en particular els països menys avançats, països africans, petits estats insulars en desenvolupament i països en desenvolupament sense litoral, d'acord amb els respectius plans i programes nacionals.
Per a 2030, reduir els costos de transacció de les remeses de migrants per sota del 3% i eliminar els canals de tramesa de remeses amb un cost superior al 5%.
Assoliment de l'ODS 10 a Catalunya
El Pla nacional per a l'Agenda 2030 té com a objectiu la implementació de l'Agenda 2030 a Catalunya, vetllant per l'assoliment dels 17 Objectius per al Desenvolupament Sostenible (ODS) mitjançant les polítiques públiques impulsades per la Generalitat de Catalunya.
El Pla s'ha elaborat amb la participació dels 13 departaments de la Generalitat.
Inclou 696 compromisos únics que es converteixen en 920 perquè alguns d'ells estan inclosos a diversos ODS o a més d'una fita del mateix ODS, reflectint la transversalitat de l'Agenda 2030 de Nacions Unides i del pla.
En concret, el Pla recull 47 compromisos específics per assolir a Catalunya les fites proposades pel que fa a l'ODS 10.
El CADS considera que els principals reptes que es plantegen a Catalunya en relació amb l'ODS 10 són els següents:
Programa Drets, Igualtat i Ciutadania (REC)
Aquest fons té per objectiu el desenvolupament d'un espai on la igualtat i els drets de les persones es protegeixin, es promoguin i s'apliquin de manera efectiva.
Entre altres àmbits d'actuació, promou la igualtat entre homes i dones, fomenta integració del gènere i prevé la violència contra nens i dones.
Alguns exemples de convocatòries de subvencions finançades gràcies al REC són:
Aquests són alguns exemples de projectes participats per entitats catalanes i finançats pel REC que tenen per objectiu l'ODS 10:
El Fons Social Europeu (FSE) és el principal instrument financer de la Unió Europea (UE) per crear ocupació i per ajudar les persones a aconseguir una feina millor, com també garantir oportunitats laborals més justes per a tots els seus ciutadans.
Així doncs, l'FSE treballa per les persones i el seu benestar social i laboral en els àmbits de: l'ensenyament, la joventut, la formació i l'ocupació, el treball, la mobilitat, els intercanvis, la lluita contra la pobresa i la discriminació i exclusió social.
Dins d'aquest fons trobem diverses convocatòries per assolir el present ODS:
Aquest programa també finança projectes per tal de disminuir les desigualtats (ODS 10):
La Iniciativa d'Ocupació Juvenil o Garantia Juvenil és un dels mecanismes de la UE per a lluitar contra l'atur juvenil.
En concret, pretén la integració sostenible en el mercat de treball dels joves, en particular d'aquells que no tenen feina i que no estan integrats als sistemes d'educació o formació, així com els joves que corren risc de patir exclusió social i els procedents de comunitats marginades.
Dins d'aquesta iniciativa trobem diverses convocatòries per assolir el present ODS:
Alguns dels projectes d'èxit cofinançats amb la Garantia Juvenil són:
Ocupació i Innovació Social (EaSI)
El Programa EaSI té per objectiu la promoció d'un elevat nivell d'ocupació de qualitat i sostenible, la garantia d'una protecció social adequada i digna, la lluita contra l'exclusió social i la pobresa, i la millora de les condicions de treball.
Tot seguit destaquem una convocatòria, una licitació i un projecte en el marc del programa EaSi, que financen actuacions relacionades amb l'ODS 10:
Asil, Migració i Integració (AMIF)
El fons sobre l'Asil, la Migració i la Integració (AMIF) es va crear per promoure la gestió eficient dels fluxos migratoris i per implementar, enfortir i desenvolupar un enfocament comú de la Unió respecte a l'asil i a la immigració.
El Fons es centra en els fluxos de persones i la gestió integrada de la migració.
Així mateix, dóna suport a les accions que aborden tots els aspectes de la migració, incloent l'asil, la immigració regular, la integració i el retorn dels nacionals de tercers països en situació irregular.
Tot seguit hi ha un exemple de convocatòria per a ajudar a assolir l'ODS 10:
A més, el programa també ha finança projectes com el següent:
Instrument Europeu de Veïnatge (ENI)
L'ENI és el principal instrument de finançament que utilitza la Unió Europea per implementar la Política europea de veïnatge, la qual té per objectiu enfortir políticament i econòmicament els països veïns de l'est i de la riba sud i est de la Mediterrània, i també fomentar la integració regional i el desenvolupament humà, econòmic i social.
El programa ENI CBC MED té com a objectiu Promoure el desenvolupament econòmic i social (la inclusió social i la lluita contra la pobresa) mitjançant el finançament de projectes estàndards i estratègics.
L'ENI i el programa ENI CBC MED finança iniciatives, entre d'altres:
Ajuda a les persones més desafavorides (FEAD)
El Programa d'Ajuda a les persones més desafavorides té per objectiu facilitar els estats membres assistència material per a les persones més necessitades.
S'encarrega de lluitar contra la pobresa, l'exclusió social, la integració social, entre altres, mitjançant les ONG.
El programa finança la distribució d'aliments i/o assistència material bàsica i activitats per a la inserció sociolaboral.
Les següents entitats, receptores del FEAD, s'encarreguen de lluitar contra les desigualtats:
Publicada la resolució de les Organitzacions Associades de Repartiment (OAR) participants al programa d'Ajuda a les persones més desafavorides (FEAD) per la 2a fase del 2019
És el programa de la Unió Europea en els àmbits de l'educació, la formació, la joventut i l'esport per al període 2014-2020.
Aquest programa pretén contribuir a millorar les oportunitats de cooperació per a la formació i l'educació entre els països associats i, sobretot, facilitar la mobilitat de persones de totes les edats en vistes a desenvolupar i compartir coneixements i experiències a diferents països.
Erasmus+ a l'àmbit d'Esports disposa que les accions es realitzaran amb el focus en els esports de base i en el desenvolupament, la transferència i/o aplicació de pràctiques innovadores.
Es vol abordar amenaces transfrontereres per a la integritat de l'esport (dopatge, compra de partits i violència, intolerància i discriminació), promoure i donar suport a la bona governança en l'esport i a les carreres duals dels esportistes i promoure el voluntariat esportiu, inclusió social, etc.
Dins d'Erasmus + Esport trobem dues convocatòries relacionades amb l'ODS 10:
Gràcies al finançament d'aquest fons s'han pogut dur a terme diversos projectes relacionats amb la lluita contra les desigualtats.
Horizon 2020 és el programa de finançament a la recerca i a la innovació més gran d'Europa.
És l'instrument financer que permet el desenvolupament de la Unió per a la Innovació, una iniciativa d'Europa 2020, per a finançar iniciatives i projectes de recerca i innovació, desenvolupaments tecnològics, projectes de demostració, etc. En conjunt l'objectiu d'Horizon 2020 és garantir l'avanç en la ciència, eliminar les barreres a la innovació i facilitar, tant al sector privat com al públic, el treball conjunt per a la innovació.
Un dels sectors temàtics d'aquest fons és Reptes socials.
Per tant, trobem algunes convocatòries i projectes d'aquest programa en relació amb el present ODS:
La Cooperació Territorial Europea és un dels dos objectius de la política de cohesió de la UE.
Estableix un marc per a la cooperació entre actors nacionals, regionals i locals de diferents Estats membres per a abordar problemes que transcendeixen les fronteres i requereixen una aproximació conjunta.
La seva missió general és la promoció d'un desenvolupament econòmic, social i territorial harmoniós de la Unió, atacant especialment les divergències i dissonàncies derivades de la divisió territorial de les administracions i dels diferents nivells de governança.
Els següent programa INTERREG que finança projectes en relació a l'ODS 10 és:
Dins d'aquest programa, hi trobem dos projectes que treballen per promoure la lluita contra des desigualtats:
Europa Creativa vol dotar de recursos els projectes que tinguin com a objectiu promoure la internacionalització, enfortir la capacitat financera cultural, impulsar la innovació i estimular la creació de nous públics.
Europa Creativa fusiona els antics programes de MEDIA i Cultura i s'adreça al sector cultural i creatiu.
Aquest fons obre convocatòries relacionades amb l'ODS 10, com és l'exemple dels Ajuts per a projectes innovadors d'aprenentatge musical per afavorir la inclusió social.
Hi ha diversos premis relacionats amb l'objectiu de desenvolupament sostenible número 10: